Karloss Deltūrs
Karloss Deltūrs (franču: Carlos Deltour; dzimis 1864. gada 8. aprīlī, miris 1920. gada 29. maijā) bija franču airētājs, olimpiskās bronzas medaļas ieguvējs 1900. gada vasaras olimpiskajās spēlēs Parīzē, kā arī Eiropas čempions. Deltūrs 1900. gada vasaras olimpiskajās spēlēs startēja stūrmaņa divniekos kopā ar Antuānu Vendrēnu un stūrmani Raulu Paoli. Viņi šajās sacensībās izcīnīja bronzas medaļas. Viņš ir ieguvis arī četras medaļas Eiropas čempionātā airēšanā.